ПРОТОКОЛ № 30
от заседанието на Комисия по правни и институционални въпроси към Пленума на Висшия съдебен съвет, 
проведено на 7 септември 2017 г.

Днес, 7 септември 2017 г., понеделник от 14.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА 
ЗАМ. ПРЕДСЕДАТЕЛ:	ЮЛИЯ КОВАЧЕВА - oтсъства

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА - oтсъства
					МАГДАЛЕНА ЛАЗАРОВА 
					НЕЗАБРАВКА СТОЕВА 
					КАЛИН КАЛПАКЧИЕВ - oтсъства

На заседанието присъстват експертните сътрудници на комисията Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Кремена  Капралова - гл. експерт - връзки с обществеността в отдел „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

-  Отчет за изпълнение на Актуализираната стратегия и Пътната карта за изпълнението й
	
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:
           1. ОТНОСНО: Писмо от Министерство на външните работи по повод предстоящо посещение на Венецианската комисия в България, 11-12 септември 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Изпраща писмо на Министерство на външните работи, с което потвърждава датата, часа и мястото на срещата – 12 септември, вторник, от 15:30 ч., в сградата на ВСС.
1.2. Обявление за срещата да се постави на информационното табло и да се сведе до знанието на всички членове. 

2. ОТНОСНО: Писмо от Съвета на съдиите и прокурорите на Турция във връзка с Решение на Върховния съвет на магистратурата на Италия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ писмото на Съвета на съдиите и прокурорите на Турция в отговор на Решението на Върховния съвет на магистратурата на Италия.
2.2. Горепосоченото писмо да се постави на информационното табло и да се сведе до знанието на всички членове на Висшия съдебен съвет.

3. ОТНОСНО: Определяне на участници в обучителен курс по приложението Registrar към проекта Goalkeeper, което ще се проведе през месец октомври 2017 г. в гр. Брюксел, Кралство Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ОПРЕДЕЛЯ за участие в обучителен курс по приложението Registrar към проекта Goalkeeper, което ще се проведе през месец октомври 2017 г. в гр. Брюксел, Кралство Белгия, следните лица:
1.1.	Христина Тодорова - директор на дирекция „Международна дейност“;
1.2.	Аделина Кандова - главен експерт - международна дейност;
1.3.	Руслана Вълчева - старши експерт - международна дейност;
1.4.	Страхил Недков - старши експерт - международна дейност;
1.5.	Ида Лереова -  младши експерт -  международна дейност.

         3.2. Пътните разходи, разходите за нощувки, дневни пари и медицинска застраховка са за сметка на Висшия съдебен съвет.
         3.3. ИЗПРАЩА преписката на комисия „Бюджет и финанси” по компетентност след уточняване на конкретния период за провеждане на обучението.
         3.4. Предложение за командироване на определените представители да се внесе на следващо заседание на Пленума на ВСС.

4. ОТНОСНО: Писмо от Министерство на правосъдието с искане за представяне на отговори по въпросници на Европейската комисия за ефективност на правосъдието на Съвета на Европа /CEPEJ/ по темите от компетентност на Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ИЗПРАЩА писмото от Министерство на правосъдието, ведно с въпросниците и обяснителните бележки към тях и ПРЕДЛАГА следното примерно разпределение на постоянните комисии към Пленума и Колегиите на ВСС/звена в АВСС за предоставяне на отговор в срок до 13 септември 2017 г., както следва: 
- Комисия „Бюджет и финанси“:  въпроси от 6 до 9 вкл., от 13 до 14 вкл., поле А.2., въпроси от 15.1 до 15.3 вкл., поле А.3., въпроси 61, 63.6, въпрос 131-0., въпроси от 132 до 139 вкл., въпрос 208.2. 
- Комисия „Съдебна администрация“: въпроси 42, 43, въпрос 52., поле за коментар С.1., въпроси от 55 до 60, поле за коментар С.2., 
- Комисия „Професионална квалификация и информационни технологии“: въпроси 28, 30, въпроси 54 и 54-1., поле за коментар С.1., въпроси от 62 до 63.4 вкл., въпрос 63.8, въпроси от 64.1 до 65.6 вкл., въпроси от 127 до 131 вкл., въпрос 131.1., поле за коментар Е.2, въпрос 208.3.
- Комисия „Съдебна карта, натовареност и съдебна статистика“ към СК на ВСС: въпроси от 44 до 49.1 вкл., въпроси 63.5, 63.7, въпроси от 66 до 81-2., въпроси 83 и 83.1, поле за коментар С.4., въпрос 84, поле за коментар D.1., въпроси от 91 до 101 вкл., въпроси от 102 до 104 вкл., въпроси от 107 до 109 вкл., въпроси 164 и 167 и поле G.1., въпрос 208.3.
- Комисия по атестиране и конкурсите към СК: въпроси от 110 до 114 вкл., въпроси от 121 до 122 вкл., поле за коментар Е.1;
- Комисия по атестиране и конкурсите към ПК: въпроси от 116 до 120 вкл., въпроси от 123 до 126 вкл., поле за коментар Е.1;
- Комисия „Дисциплинарна дейност и взаимодействие с Инспектората към Висшия съдебен съвет“ към СК на ВСС: въпроси 140,142, 144, 145 и поле за коментар Е.3. 
- Комисия „Дисциплинарна дейност и взаимодействие с Инспектората към Висшия съдебен съвет“ към ПК на ВСС: въпроси 141, 143, 144, 145 и поле за коментар Е.3.
- Комисия „Управление на собствеността“ – въпрос 208.3.
 - Дирекция „Правна“: въпрос 27 и поле за коментар В.1., въпроси 29, от 31 до 37 вкл., въпрос 41, въпроси от 50 до 51 вкл., въпрос 53, поле за коментар С.1., въпроси 82 и 82.1., въпроси 85 и 86, поле за коментар D.1., въпроси от 87 до 89 вкл., въпрос 101-1., въпроси 105 и 106., въпроси 115 и 115.1., въпроси от 189 до 191 вкл., въпроси от 197 до 207.1 вкл. и полета J.1 и К.1., въпрос 208.4.  
- Отдел „Публична комуникация и протокол“: въпрос 38, 
4.2. След получаване на отговорите от съответните комисии/звена в АВСС, дирекция „Международна дейност" следва да обобщи отговорите на въпросите на български и английски език от Схемата за оценяване на съдебните системи - цикъл 2016-2018 г., и да ги предостави на Комисията по правни и институционални въпроси към Пленума на ВСС за одобрение и изпращане до Министерство на правосъдието. 
4.3. ВЪЗЛАГА на експертите от дирекция „Международна дейност“ при необходимост да организират среща между експертните сътрудници на съответните комисии към Колегиите и Пленума на ВСС и лицето за контакт от страна на Министерство на правосъдието, с оглед изготвянето на прецизна и детайлна информация от българска страна. 

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

5. ОТНОСНО: Отчет за изпълнението на информационната кампания „Ден на отворените врати“ в органите на съдебната власт през 2017 г. към 31.08.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

          5.1. ПРИЕМА ЗА СВЕДЕНИЕ отчета за изпълнението на информационната кампания „Ден на отворените врати“ в органите на съдебната власт през 2017 г. към 31.08.2017 г.
        5.2. Отчетът да се качи на сайта на ВСС, в раздел „Дни на отворените врати“.

6. ОТНОСНО: Извлечение от протокол № 23 от заседанието на Комисия „Съдебна администрация“ на Съдийската колегия на Висшия съдебен съвет, проведено на 26.07.2017 г., т. 28

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение Извлечение от протокол № 23 от заседанието на Комисия „Съдебна администрация“ на Съдийската колегия на Висшия съдебен съвет, проведено на 26.07.2017 г., т. 28, във връзка с необходимостта от обезпечаване на съдилищата с щатове за съдебни служители на длъжност „връзки с обществеността“, както и с цел обезпечаване на нуждите на органите на съдебната власт с такива експерти, съобразно Комуникационната стратегия на съдебната власт 2014-2020 г., приета с решение на ВСС по протокол № 10/05.03.2015 г.
6.2. Възлага на експертите „връзки с обществеността“ при АВСС да изготвят становище във връзка с необходимостта от обезпечаване на съдилищата с щатове за съдебни служители на длъжност „Връзки с обществеността“, както и с цел обезпечаване на нуждите на органите на съдебната власт с такива експерти, съобразно Комуникационната стратегия на съдебната власт 2014-2020 г., приета с решение на ВСС по протокол № 10/05.03.2015 г.
6.3. Възлага на експертите „връзки с обществеността“ при АВСС да включат в информацията за дейностите, за които следва да бъдат заложени по бюджета на ВСС за 2018 г. разходи за обезпечаване на „Минимални стандарти за оборудване на пресофис и необходими информационни масиви в съдебната власт“ в апелативните съдилища, съгласно Приложение 4 на Комуникационната стратегия на съдебната власт 2014-2020 г., приета с решение на ВСС по протокол № 10/05.03.2015 г.

гл. експерт - връзки с обществеността в отдел „Публична комуникация и протокол“
                                                                        К. Капралова 
-

III. ПРАВНИ ВЪПРОСИ:

7. ОТНОСНО: Молба от Руари Мур

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Административната преписка да се изпрати на председателя на Софийски районен съд за предоставяне на становище в срок до 15.08.2017 г. 

8. ОТНОСНО: Запитване от Окръжен съд – Стара Загора

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  8.1 Разпоредбата на § 10., ал. 1 от Наредбата за изменение и допълнение на Наредба № 5 от 29.12.2002 г. за съдържанието на уведомлението по чл. 62, ал. 5 от Кодекса на труда не следва да се прилага по отношение на съдии, чиито актовете за назначаване или изменение на правоотношението са били регистрирани по реда на Наредбата. 

                   9. ОТНОСНО: Запитване от Администрацията на главния прокурор

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. Възнаграждението по чл. 6, ал. 3 от Правилата не е дължимо за времето, през което прокурорите и следователите – наставници са ползвали платен годишен отпуск, неплатен отпуск и отпуск поради временна неработоспособност. В случай че през календарния месец прокурорът или следователят е ползвал отпуск, размерът на възнаграждението следва да се определи пропорционално на времето, през което той реално е изпълнявал функцията на наставник.

ДОПЪЛНИТЕЛНИ ТОЧКИ:

10. ОТНОСНО: Отчет за изпълнение на Актуализираната стратегия и Пътната карта за изпълнението й

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ИЗПРАЩА напомнително писмо на комисиите, които все още не са отговорили. 

    ПРЕДСЕДАТЕЛ
                                                                    НА КОМИСИЯТА:	/п/	     
    ЮЛИAНА КОЛЕВА